《赈灾 其四》
清代·伊秉绶

种麦种麦妇子忙，临流一恸沾衣裳。眼前半菽不能饱，遑计将享以彘尝。

去年典牛幸未赎，羡尔得生且生犊。吁嗟算口授官粮，鲰生自愧为民牧。

作者简介：（1754—1815）福建宁化人，字组似，号墨卿。伊朝栋子。乾隆五十四年进士，改刑部主事。嘉庆初，出任广东惠州知府，铲除掳人勒赎的土匪。后调江苏扬州知府。勘灾必逐户亲阅手记。历署河库道、盐运使。以父丧离职，遂不再出。工诗古文，究心理学，尤精书法。有《留春草堂诗》、《坊表录》、《修齐正论》。